Ad d-nessemlay ɣef tegnatin-agi ilmend n usersi yettilin di tmeti: - Di tawacult taqbaylit imi d tawacult i yebennun timeti , ladɣa tayemmat imi d nettat i yettrebbin ddarya , ssemrasent timucuha am wallal i ttrebga , daɣen d nettat i yeseḥbibiren ɣef laɛwayed d wansayen , ma di twacult tameqqrant d timɣarin i d-yettalsen nessawal-asent timsawatin timsawaḍin ssawalent-tt-id akkenni am zik , sdukkulent-d iɛeggalen n twacult ladɣa di ccetwa , rrif lkanun , zik ur ilaq ara ad ssiweleḍ tamacahut deg wass , ilaq deg yiḍ kan ma ulac ad yesɛu iɛyaḍ akka iqqaren wat zik ,yerna deg yiḍ ixeddment lḥir i yemsefliden , ttɛawanent-tt ad yekcem deg usugen d umakun , acku deg wass ur tezmireḍ ara ad tfarqeḍ di tudert-is d leɣbayen-is d timucuha n umakun i yeṭṭuqten di lawan-nni n rrif lkanun ,rnu ttiggi i d -ttawin s waṭas , acku ttilint di tuget i igerdan , imi ttheggin-ten ad kecmen di tmeti ɣer lɛarc ladɣa wid izedɣen deg yiwen wedrum sdukulent-id anda ttilin di tjemaɛt neɣ s axxam ssawalen-asen -d timucuha ladɣa deg tmeddiyin di ssehrat n unebdu , neɣ neɣ uḍan n remḍan , di tuget igerdan gganen zik , ɣef waya ttɣimin-d kan imeqqranen , ihi timucuha-agi sselmadent lɣaci amek ara ilin nefɛen di tmeti .